b'\n_START_ARTICLE_\nAlexandru Han\xc8\x9b\xc4\x83\n_START_PARAGRAPH_\nAlexandru Han\xc8\x9b\xc4\x83 (n. 22 august 1931, comuna Soveja, jude\xc8\x9bul Vrancea - d. 2008, Satu Mare) a fost un profesor universitar, critic \xc8\x99i istoric literar \xc8\x99i decan al Facult\xc4\x83\xc8\x9bii de Litere a Universit\xc4\x83\xc8\x9bii din Bucure\xc8\x99ti.\n_START_SECTION_\nStudii\n_START_PARAGRAPH_\nUrmeaz\xc4\x83 cursurile Liceului \xe2\x80\x9cUnirea\xe2\x80\x9d din Foc\xc8\x99ani \xc8\x99i Liceul \xe2\x80\x9cIoan Slavici\xe2\x80\x9d din Panciu, cu bacalaureatul \xc3\xaen 1951._NEWLINE_Este absolvent al faculta\xc8\x9bii de Filologie a Universita\xc8\x9bii din Bucure\xc8\x99ti \xc3\xaen 1955 \xc8\x99i cu specializare la Renne, Fran\xc8\x9ba, \xc3\xaen 1963, in literatura din epoca feudal\xc4\x83.\n_START_SECTION_\nDebut\n_START_PARAGRAPH_\nDebuteaz\xc4\x83 \xc3\xaen pres\xc4\x83 \xc3\xaen revista T\xc3\xa2n\xc4\x83rul scriitor (1956) \xc8\x99i \xc3\xaen editorial \xc3\xaen 1976, cu Ideea de patrie \xc3\xaen literatura rom\xc3\xa2n\xc4\x83, dup\xc4\x83 care public\xc4\x83 Contemporanul (1881-1891), o revist\xc4\x83 a\xc8\x99a cum a fost \xc3\xaen 1983 \xc8\x99i Idei \xc8\x99i forme literare p\xc3\xaen\xc4\x83 la Titu Maiorescu \xc3\xaen 1985.\n_START_SECTION_\nActivitate\n_START_PARAGRAPH_\nCariera universitar\xc4\x83 la Facultatea de Litere a Universit\xc4\x83\xc8\x9bii din Bucure\xc8\x99ti \xc3\xael ajut\xc4\x83 s\xc4\x83 urce toate treptele didactice, de la cea de asistent p\xc3\xa2n\xc4\x83 la profesor universitar._NEWLINE_Devine doctor \xc3\xaen \xc8\x99tiinte filologice cu teza Idei si forme literare la rom\xc3\xa2ni._NEWLINE_Este lector de literatur\xc4\x83, istorie \xc8\x99i civiliza\xc8\x9bie rom\xc3\xa2neasc\xc4\x83 la Universitatea din Toulouse \xc3\xaentre 1964 \xc8\x99i 1966 \xc8\x99i la Universitatea din Montpellier \xc3\xaen perioada 1968 \xe2\x80\x93 1969._NEWLINE_Devine decan al Faculta\xc8\x9bii de Limba si Literatura Rom\xc3\xa2n\xc4\x83 a Universita\xc8\x9bii din Bucure\xc8\x99ti._NEWLINE_Este membru al Uniunii Scriitorilor din Rom\xc3\xa2nia \xc8\x99i autor a numeroase studii introductive, prefe\xc8\x9be si postfe\xc8\x9be la edi\xc8\x9bii din operele unor scriitori din perioada interbelic\xc4\x83. Critic si istoric literar de tip universitar, este echilibrat in afirma\xc8\x9bii, cu argumente bibliografice solide \xc3\xaen idei \xc8\x99i interpretari noi. Vorbind de idea de patrie in literatura rom\xc3\xa2n\xc4\x83, fiul plaiurilor \xe2\x80\x9eMiori\xc8\x9bei\xe2\x80\x9d si al Sovejei lui Simion Mehedin\xc8\x9bi afirm\xc4\x83:\xe2\x80\x9dCaracterul angajat al literaturii rom\xc3\xa2ne se materializeaz\xc4\x83 in primul r\xc3\xa2nd in alegerea cu preferin\xc8\x9b\xc4\x83 a temelor na\xc8\x9bionale \xc8\x99i sociale, in utilizarea cu inten\xc8\x9bii programatice a sensurilor multiple ale folclorului \xc8\x99i istoriei na\xc8\x9bionale, in elogiul frumuse\xc8\x9bilor p\xc4\x83m\xc3\xa2ntului, exaltarea eroismului dovedit in lupta pentru ap\xc4\x83rarea liberta\xc8\x9bii \xc8\x99i demnita\xc8\x9bii \xc8\x99i, concomitent, analiza critic\xc4\x83, antietic\xc4\x83 a prezentului, \xc3\xaen sf\xc3\xa2r\xc8\x99it, \xc3\xaen cultul omului \xc3\xaei pledoaria pentru emanciparea sa.\xe2\x80\x9d'